
ANUNȚ din data de 28.07.2026
Inregistrat sub nr.17058/28.07.2026
privind declanșarea procedurii de transfer la cerere, pentru ocuparea unui post vacant aferent unei funcții publice de execuție din cadrul Primariei Comunei Bucov, judetul Prahova
Primăria Comunei Bucov, în temeiul prevederilor art. 502 alin. (1) lit. c) și art. 506 alin. (1) lit. b), alin. (2), (3), (5), (8), (81) și (9) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare,
anunță declanșarea unei proceduri prin transfer la cerere, pentru ocuparea unui post vacant aferent funcției publice de execuție de consilier, clasa I, grad profesional superior din cadrul Serviciului Financiar Contabilitate, Impozite și taxe, Achiziții publice.
Documente necesare și dată limită de depunere
Funcționarii publici interesați pot depune la registratura Primăriei comunei Bucov, în termen de 15 zile lucrătoare de la data publicării anunțului, următoarele documente:
1. cerere de transfer, 
2. curriculum vitae, modelul comun european;
3. copia actului de identitate;
4. copii ale diplomelor de studii, certificatelor și a altor documente care atestă efectuarea unor specializări și/sau perfecționări, necesare în vederea verificării îndeplinirii condițiilor specifice din fișa postului standardizată/fișa postului, dacă aceste condiții sunt necesare ocupării postului;
5. copia carnetului de muncă și/sau adeverință eliberată de angajator după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, vechimea totală în muncă, precum și funcția publică în care este numit;
6. adeverința medicală, care să ateste starea de sănătate corespunzătoare funcției publice solicitate;
7. documente care demonstrează îndeplinirea condițiilor specifice.
Copiile actelor menționate anterior, se prezintă în copii legalizate sau însoțite de documentele originale, care se certifică pentru conformitatea cu originalul de către secretarul comisiei de evaluare, până cel târziu la data desfășurării probei interviului, sub sancțiunea neemiterii actului administrativ de numire în funcția publică. Sunt considerate complete dosarele care conțin toate documentele prevăzute, până la termenul limită al perioadei de înscriere stabilit în acest anunț.

Fiecărui dosar de transfer la cerere i se atribuie un număr de înregistrare care se utilizează pentru comunicarea rezultatelor.
Procedura de selecție în cazul transferului la cerere cuprinde următoarele etape succesive:
1. selecția persoanelor care îndeplinesc condițiile în vederea ocupării postului vacant prin transfer la cerere, pe baza documentelor depuse;
2. proba interviu care va putea fi susținută doar de către funcționarii publici declarați admiși la etapa selecției persoanelor.
Termenul limită de depunere a documentelor: 18.08.2026, ora 1400.
În termen de 24 de ore de la data expirării termenului de depunere a documentelor de transfer, comisia de evaluare verifică îndeplinirea condițiilor de transfer.
Ulterior verificării dosarului/dosarelor de înscriere la procedura de transfer și afișării rezultatului selecției, va fi organizată proba interviu în data de 24 august 2026, ora 11:00, la sediul Primăriei comunei Bucov, strada Constantin Stere, nr.1, jud Prahova.
Rezultatele și eventualele modificări referitoare la ora și locul desfășurării interviului vor fi publicate, în timp util, pe pagina web a primariei comunei Bucov, secțiunea ”Anunturi”.
Sunt declarați admiși la interviu candidații care au obținut minimum 50 de puncte.
CONDIȚII pentru ocuparea, prin transfer la cerere, a funcției publice de execuție vacantă de consilier, clasa I, gradul profesional superior :
· studii universitare de licență absolvite cu diplomă de licență sau echivalentă în domeniul : științe economice , științe juridice, științe administrative ;
· vechimea în specialitatea studiilor prevăzută de lege pentru ocuparea funcției publice: minimum 7 ani;
Competențe specifice aferente funcției publice:
· competențe digitale – utilizare computer, instrumente online, editare, operare program impozite si taxe . Verificarea competențelor specifice – digitale – se face pe baza documentelor depuse la dosarul de înscriere.(ex: adeverinta vechime operare program impozite si taxe)
Competențe generale necesare:
· rezolvarea de probleme și luarea deciziilor – nivel operațional;
· inițiativă – nivel operațional;
· planificare și organizare – nivel operațional;
· comunicare – nivel operațional;
· lucru în echipă – nivel operațional;
· orientare către cetățean – nivel operațional;
· integritate – nivel operațional.
Fișa de post pentru funcția publică de execuție vacantă de consilier, clasa I, gradul profesional superior  din cadrul  Serviciului Financiar Contabilitate, Impozite și taxe, Achiziții publice. este anexă la prezentul anunț. 
 
Afișat în data de 28.07.2026, la sediul primăriei și pe pagina web a Institutiei www.primariabucov.ro

